Saime ka kiiresti veel teada, et tema naine oli Hong Kong'i jäänud ja et kuna pool kuludest kannab tööandja, oli ta omaenda kuludega enda naise komandeeringusse kaasa võtnud. Väga mõistlik mõtlemine, arvestades, et täna oli näiteks õhtul veel pimedas siin 24 kraadi sooja ja üldse olemine väga mõnus. Kindlasti parem kui Eesti -8 C, sool, Savisaar, auklikud teed, tolm, sopp ning lumesadu. Neetud parasvööde, eksole, kus isegi jaanipäeval on +15C ja sajab seenevihma, nii et sõnajalaõis jäädavalt udusse  mähkub ning leidmata jääb.